Gandia aprova l'ús que l'Ajuntament donarà als 3,1 milions d'euros de romanent de tresoreria de l'any 2023
25 abril 2024

## Gandia aprova l'ús que l'Ajuntament donarà als 3,1 milions d'euros de romanent de tresoreria de l'any 202325 abril 2024Última actualització: 07 maig 2024

![](../gestion/img/68865f9e78babc8c78b5f465a5377cb5ab527c425483057bf724e2530e5965e7.jpg)  
  

El saló de plenaris ha acollit hui el ple ordinari del mes d'abril, en el que s'ha aprovat l'ús que l'executiu local donarà a 3,1 milions d'euros dels 15 milions del romanent de tresoreria de l'any 2023. La mesura ha sigut admesa amb els vots a favor del PSOE i Compromís Més Gandia i les abstencions del PP i VOX.

Així doncs, entre altres coses, els romanents de l'any passat es dividiran per fer front a l'inici de les obres del polígon Sanxo Llop (1,2 milions d'euros); avançar en el Pla d'Humanització de Places i Carrers (300.000 euros); reactivar econòmicament el sector terciari (245.000 euros); o preservar i mantindre el patrimoni històric de la ciutat (185.000 euros).

A més, també es destinaran diners a la millora i el manteniment de les instal·lacions esportives de la ciutat (150.000 euros); reforçar el patrimoni natural i el medi ambient (130.000 euros); reforçar de l'educació (104.000 euros); les Festes d'Interés Turístic Nacional (91.000 euros); el sector de l'habitatge (50.000 euros) i la commemoració de l'Any Estellés (19.000 euros).

[Twittear](https://twitter.com/share)